ভেনাস উইলিয়ামস
ভেনাস এব্যনি স্টার উইলিয়ামস(ইংরেজি: Venus Ebony Starr Williams) (জন্ম: জুন ১৭, ১৯৮০; যিনি ভেনাস উইলিয়ামস হিসেবে অধিক পরিচিত) হলেন একজন আমেরিকান পেশাদার মহিলা টেনিস খেলোয়াড় যিনি সাবেক ১নং র‌্যাঙ্কিং-এ অবস্থান করেছেন। ফেব্রূয়ারী ১, ২০১৫ তারিখের র‌্যাঙ্কিং অনুযায়ী বর্তমানে তিনি ১১ নং এ অবস্থান করছেন। প্রথম আমেরিকান কৃষাঙ্গ মহিলা টেনিস খেলোয়াড় হিসেবে তিনি ফেব্রুয়ারি ২৫, ২০০২ সালে বিশ্ব র‌্যাঙ্কিং এ ১ নং অবস্থানে উঠে আসেন। তার সমসাময়িক সময়ে তাকে টেনিসের ঘাস কোর্টের সেরা মহিলা খেলোয়াড় এবং একই সাথে সর্বকালের সেরা মহিলা পেশাদার খেলোয়াড়দের একজন হিসেবে বিবেচনা করা হয়।